b"\n_START_ARTICLE_\nIivo Nei\n_START_SECTION_\nResultats destacats en competici\xc3\xb3\n_START_PARAGRAPH_\nEl 1947, al comen\xc3\xa7ament de la seva carrera, en Nei fou 3r a Leningrad (Sant Petersburg) al VI Campionat j\xc3\xbanior de l'URSS (el campi\xc3\xb3 fou V\xc3\xadktor Kortxnoi). El 1948, empat\xc3\xa0 al primer lloc amb Kortxnoi a la VII edici\xc3\xb3 del Campionat j\xc3\xbanior de l'URSS, a Tallinn._NEWLINE_En Nei va guanyar vuit cops el Campionat d'Est\xc3\xb2nia (1951, 1952, 1956, 1960\xe2\x80\x931962, 1971, i 1974). El 1955, empat\xc3\xa0 als llocs 3r-6\xc3\xa8 al Campionat b\xc3\xa0ltic a P\xc3\xa4rnu (el campi\xc3\xb3 fou Paul Keres). El 1960, empat\xc3\xa0 als llocs 14\xc3\xa8\xe2\x80\x9315\xc3\xa8 al 27\xc3\xa8 Campionat de l'URSS a Leningrad (el campi\xc3\xb3 fou en Kortxnoi). El 1961, va guanyar el Campionat b\xc3\xa0ltic a Palanga. El 1962, guany\xc3\xa0 a Tartu. El 1963, guany\xc3\xa0 novament el Campionat b\xc3\xa0ltic a Est\xc3\xb2nia, i repet\xc3\xad triomf el 1964, a P\xc3\xa4rnu. El 1964, empat\xc3\xa0 al primer lloc amb Keres al Torneig Hoogevens de Beverwijk. El 1965, fou segon, rere Vladas Mik\xc4\x97nas, al Campionat b\xc3\xa0ltic a Palanga._NEWLINE_En Nei fou un dels segons de Bor\xc3\xads Spasski (conjuntament amb Iefim H\xc3\xa8l\xc2\xb7ler i Nikolai Kroguius) pel Matx pel Campionat del m\xc3\xb3n de 1972 Fischer vs. Spasski."